Publication: Magyar Közlöny
Issue: MK-2011-24 (Year: 2011, Number: 24)
Era: contemporary
Section: Melléklet a 9/2011. (III. 9.) OGY határozathoz
Paragraph Index: 725

1. A végrehajtó hatalom élén a Kormány áll. Mûködéséért a Kormány az Országgyûlésnek felelõs. Az Alkotmány a Kormány feladatait a legfontosabb feladatok (törvények végrehajtása, az állami általános és szakágazati politika irányainak meghatározása és azok érvényesítése, a honvédelmi és a belsõ rendvédelmi tevékenység ellátása, a helyi önkormányzatok mûködése feletti törvényességi ellenõrzés biztosítása) megjelölésével határozza meg, a feladatok részletezésének mellõzésével. Az Alkotmány speciális szabályként tartalmazza a honvédség külföldön történõ alkalmazásának és az ország szuverenitását érintõ más katonai mozgásoknak nemzetközi szerzõdésen alapuló azon eseteit, melyben a döntéshozatal a Kormány hatáskörébe tartozik. Hasonlóképpen az Alkotmány szabályozza az Országgyûlés és a Kormány viszonyát az európai uniós tagsággal összefüggõ döntéshozatalok kapcsán. Az Alkotmány rendelkezik arról, hogy a rendészeti szerveket, melyek feladata a közbiztonság, a belsõ rend és az államhatár védelme, a Kormány irányítja, mûködésük alkotmányos garanciális elemeit sarkalatos törvény szabályozza. A Kormány a miniszterelnökbõl és a miniszterekbõl álló testület. A minisztériumok felsorolását törvény tartalmazza. A Kormány központi (országos) közigazgatási szervezeti rendszer felépítését az Alkotmány és a törvények keretei között maga határozza meg. A Kormány alkotmányos feladatkörében vagy törvény felhatalmazása alapján rendeletet bocsát ki, amely az Alkotmánnyal, illetve törvénnyel nem lehet ellentétes. Saját mûködését és az irányítása alá rendelt szervek tevékenységét határozattal szabályozza. A Kormány megalakításának szabályai változtatást nem igényelnek. Megbízatása megszûnésének jelenlegi alkotmányos szabályai annyiban változnak, hogy a képviselõk által kezdeményezhetõ bizalmatlansági indítvány elõterjesztéséhez új miniszterelnök jelölésére nincs szükség, és elfogadása nem jár együtt új miniszterelnök megválasztásával. Az indítványt a képviselõk egyharmada terjesztheti elõ, egy ülésszak alatt egy képviselõ csak egy bizalmatlansági indítvány kezdeményezésének lehet részese. A Kormány megbízatásának megszûnése esetén az új Kormány megalakulásáig a Kormány ügyvezetõ kormányként jár el. Az ezzel kapcsolatos további szabályozás részleteit – ide értve a miniszterelnöki jogkör gyakorlását is – törvény szabályozza. A miniszterelnök vezeti a Kormány üléseit, a Kormány programjának keretei között megjeleníti és képviseli a Kormány politikáját, és összehangolja a Kormány tevékenységét. Mûködéséért az Országgyûlésnek felelõsséggel tartozik. A miniszterek a jogszabályok rendelkezéseinek és a Kormány határozatainak megfelelõen vezetik az államigazgatás feladatkörükbe tartozó ágait és irányítják az alájuk rendelt szerveket. A tárca nélküli miniszterek ellátják a Kormány által meghatározott feladatokat. A miniszterek a Kormánynak és az Országgyûlésnek felelõsséggel tartoznak. A Kormány tagjai részt vehetnek és felszólalhatnak az Országgyûlés ülésein. A Kormány tagjai törvényben vagy kormányrendeletben kapott felhatalmazás alapján feladatkörükben eljárva rendeletet adnak ki, amelyek az Alkotmánnyal, törvénnyel és kormányrendelettel nem lehetnek ellentétesek.

Source: https://magyarkozlony.hu/hivatalos-lapok/220e38fb7fdae76ff7ea3f5872744177d3603a2c/dokumentumok/595d0e4724e5decd8ab1cfe30d0b339be1a21e59/letoltes